TATA PANGIBADAH MINGGU, 2 APRIL 2023 TABUH 09.00 WIIK "ÉKLAS NGURBANAKEN DHIRI, MBOTEN NENGENAKEN KASLAMETIPUN PIYAMBAK" PAWARTOS PRADATANING PASAMUWAN (namung menawi wonten éwah-éwahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Dinten punika, kita mèngeti lelampahanipun Gusti Yésus kaarak lumebet dhateng Yérusalem. Sumangga kita pahargya Panjenenganipun sinambi ngènget-ènget prastawa ingkang milujengaken gesang kita. Rawuhipun Gusti Yésus dhateng Yérusalem dipun pahargya tiyang kathah kanthi grengseng. Kados ingkang dipun cariyosaken ing Kitab Suci: "Wong golongan kang akèh cacahé iku padha njèrèng panganggoné ana ing dalan, ana manéh kang padha mecoki pang-panging wit-witan, padha disebar ana ing dalan." (Matius 21:8). N1 : Hé ... kanca-kanca, kepriyé pacawisan kang wus kita tindakaké kanggo mahargya Paska wektu iki? N2 : Ora prelu kuwatir, kabèh wus bèrès, papan kanggo bocah-bocah apadéné kagem para sepuh wus samekta kanthi prayogi ... Unjukan lan dhaharan uga bakal tak tambahi gunggungé. Mesthi bakal akèh wong kang bakal ngiring rawuhé Sang Raja ... N1 : Raja? Sapa kuwi? N2 : Panjenengané iku asmané Yésus, Panjenengané iku raja ... sanadyan agemané prasaja ... asiling dondoman tangan ... pandhèrèké para wong kang amèk iwak ... ananging akèh kaélokan utawa mukjijat kang ditindakaké déning Panjenengané ... Panjenengané nggawé banyu dadi anggur ... Panjenengané nyarasaké wong lara kusta, wong lumpuh bisa mlaku lan wong wuta bisa ndeleng ... malah Panjenengané nguripaké Lazarus kang wus mati. N3 : Aku durung tau weruh mukjijat lan ndeleng mukjijat mau nganggo mripatku dhéwé ... ananging aku naté krungu piwulangé Yésus iku bab tresna marang Allah lan sapadha-padha. Komisi Liturgika GKJ Kabluk Semarang -- 1
N2 : Ya pancèn .......... mukjijat lan piwulangé Yésus dadi tandha yekti menawa Gusti Allah iku rawuh. Aku yakin menawa Panjenengané iku Mésias kang diprasetyakaké .......... prasetyaning kawilujengan kang sampurna, kang dianti-anti saiki wus rawuh ......... N1 : Delengen ...........! Arak-arakaning wong golongan kang padha nguwuh- uwuh nalika Panjenengané rawuh, lumebet ing Yérusalèm. Payo, kita padha mèlu mangayubagya rawuhé Gusti Yésus. HOSANA! HOSANA! U : (sinambi ngacung-acungaken papah/pang palem) HOSANA KONJUK ING PUTRANIPUN DAUD, BINERKAHANA INGKANG RAWUH ATAS ASMANIPUN PANGÉRAN. HOSANA WONTEN ING NGALUHUR. Pasamuwan ngidungaken KPJ 87. NÉNG KASA NGUMANDHANG ASMA (sinambi ngacung-acungaken papah/pang palem) Néng kasa ngumandhang asma sajuga, kang anepangaken jagad lan swarga. Datan wonten asma kados punika, kang kwasa nyirnakken pangréhing dosa. Napa sami déréng wanuh, Gusti Yésus Kristus yéku asmané? (Pasrah tinampi Kitab Suci, laré-laré tumuju sangajenging sanctuary) Wus pantes asmané lan pakaryané. Rawuhé ing donya wit gunging sihé nebus tiyang dosa, sinalib séda, gya wungu nyawisken papan ing swarga Napa sami déréng wanuh, Gusti Yésus Kristus yéku asmané? VOTUM PF : Pangibadah Minggu Pra Paskah kaping enem punika lumampah ing salebeting pengaken kita sesarengan : U : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA PL : Pangibadah dinten punika jejer ÉKLAS NGURBANAKEN DHIRI, MBOTEN NENGENAKEN KASLAMETIPUN PIYAMBAK. Waosan sepisan kapethik saking Yèsaya 50:4-9 ingkang dipuntanggapi kanthi Mazmur 31:10-17. Waosan kaping kalih kapethik saking Filipi 2:5-11. Déné waosan Injil kapethik saking Matius 27:11-26. katindakaken kanthi Komisi Liturgika GKJ Kabluk Semarang -- 2
(PF mberkahi laré-laré) PF : "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga-muga kowé padha ngoyoda lan tetalesa sajroning katresnan." (Laré-laré tumuju ruang Ibadah Anak) Pasamuwan ngidungakenKPJ 69. ALLAH MAHAKWASA JUMENENG PAMARTA Allah Mahakwasa, jumeneng Pamarta, séstu gung tresnanya, angruwat dosa. Salir tyang pracaya, lamun tansah setya, luwar sing antaka, mlebet mring swarga. Reff. Sung sembah puja, konjuk Sang Rama, kang paring nugraha, tentrem raharja. Sung sembah-bekti, konjuk mring Gusti, kang sampun nyawisi kamulyan swargi. Rama Mahamirah, ngrentahken gung berkah, tyang nandhang sangsara, manggih waluya. Saliring pra umat, tan kendhat rinimat, srana peparingnya, nadyan prasaja. Reff. Pasamuwan Lenggah MULAD SARIRA SL : "Kowé tresnaa marang Allahmu klawan gumolonging atimu, gumolonging nyawamu lan gumolonging budimu. Ya kuwi angger- angger sing gedhé lan sing luhur dhéwé! Déné angger-angger sing kaping pindho, sing padha wigatiné karo sing dhisik mau, yakuwi: Kowé tresnaa marang sapepadhamu, kaya enggonmu nresnani marang awakmu dhéwé. Kabèh angger-angger sing kasebut ana ing Kitab Torèt lan ing kitabé para nabi, kuwi dhasaré ana ing angger- angger loro mau." PL : Sumangga sowan ngasoraken dhiri wonten ngarsanipun Gusti, nitipriksa lampah gesang kita minangka tiyang pitados ingkang tinimbalan gesang tresna-tinresnan. (Pasamuwan kaaturan wekdal ndedonga pribadi kairingan instrumèn KPJ 270) Komisi Liturgika GKJ Kabluk Semarang -- 3
Pasamuwan ngidungaken KPJ 270. SANG KRISTUS SINANGSARA Sang Kristus sinangsara sinandhangan wirang Ri kinarya makutha, pinoyok tyang kathah. Rinangket lir durjana, cinampah siniya. Dhuh Allah , punapaa tan ngeman kang Putra? Wit aku uga Gusti ginitik winirang. Ngagem makutha eri lan singep poyokan. Wit aku gawé dosa, tinaton sliranya. Sinungkawan ing driya lir tingalan nistha Pasamuwan Jumeneng PAWARTOS SIH-RAHMAT PF : Sami nampènana sih rahmat kanthi manah ingkang kebak kabingahan: 10 Hé wong ing Yérusalèm, padha metua! Padha gawéa dalan kanggo umat sing padha mulih! Cawisna dalan gedhé, watu-watuné singkirna! Masanga pretandha supaya bangsa-bangsa padha weruh. 11 Yèn Pangéran ngumumaké marang sakèhé bangsa mengkéné, "Wong- wong ing Yérusalèm kandhanana, yèn Pangéran bakal rawuh ngluwari kowé, lan ngirid wong-wong sing dislametaké." 12 Kowé bakal kasebut: 'Bangsa sing suci', 'Bangsa sing dislametaké déning Pangéran'. Yérusalèm bakal kasebut: 'Kutha sing dikasihi déning Allah', 'Kutha sing ora ditilar déning Allah'. (Yesaya 62:10-12) Makaten pawartos sih- rahmat saking Gusti. U : PUJI SOKUR KONJUK GUSTI ALLAH. PF : Tentrem-rahayu kanggé kita sadaya. U : TENTREM-RAHAYU KANGGÉ KITA SAMI (pasamuwan sami asung salam namasté) Pasamuwan ngidungaken KPJ 442. KULA KAPARENGNA CAKET GUSTI Kula kaparengna caket Gusti, mrih tentrem ing driya siyang ratri Kasetyan Paduka nganthia slaminya, tansah ambabarna kamulyan swarga. Nadyan kaoncatan ing pepadhang, awit ngraosaken gung panandhang, sèstu tansah panggah nggèn kula gondhèlan, lamun Gusti nganthi, sung pitulungan. Pasamuwan Lenggah Komisi Liturgika GKJ Kabluk Semarang -- 4
P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Waosan Kapisan L1 : Waosan kapisan saking YÈSAYA 50:4-9 4 Pangéran Kang Mahakwasa wis ndhawuhaké marang Aku prekara sing kudu Dakwartakaké, supaya Aku bisa nguwataké atiné wong sing lesu. Saben ésuk Aku didhawuhi ngrungokaké karo bungah apa sing bakal diwedharaké marang Aku. 5 Aku diparingi pangertèn; lan Panjenengané ora Daktampik utawa Daksingkur. 6 Geger-Ku Dakulungaké marang wong sing nggebugi Aku, lan wong sing ngina Aku ora Dakkon meneng. Jénggot-Ku Dakulungaké wong sing njabuti lan rai-Ku Dakulungaké wong sing ngidoni. 7 Pamoyoké wong-wong mau ora gawé laraning ati-Ku, merga Aku dikuwataké déning Allah. Ati-Ku tatag, mula kuwat nadhahi sapenggawéné wong-wong mau. Aku ngerti yèn Aku bakal ora kwirangan. 8 Awit Allah celak karo Aku, lan Panjenengané bakal mbuktèkaké yèn Aku ora salah. Sapa sing wani nggugat marang Aku? Ayo padha lapuran ana ing pengadilan! Karebèn wong kuwi ngajokaké pandakwané! 9 Allah Kang Mahakwasa piyambak sing mbélani Aku, mula sapa sing bakal mbuktèkaké panerak-Ku? Wong sing padha nggugat Aku bakal sirna kabèh; bakal padha musna kaya sandhangan sing dipangan renget. Mekaten pangandikanipun Gusti U Tanggapan L2 : Tanggapan saking MAZMUR 31:10-17. : PUJI SOKUR KONJUK GUSTI! Dhuh Allah, mugi melasi dhateng kawula, awit manah kawula rupek, U : MRIPAT KAWULA MBREBES MILI, NYAWA LAN BADAN KAWULA LEMES DÉNING PRIHATOS. L2 : Gesang kawula ngenes déning kasisahan U : SAHA UMUR KAWULA TELAS DÉNING PANGESAH, L2 : kekiyatan kawula saya suda mergi saking kasangsaran, : LAN BALUNG KAWULA DADOS PEPES. U L2 : Kawula dipun siya-siya déning satru kawula, U : TANGGA-TEPALIH KAWULA SAMI GIRIS, L2 : tiyang ingkang wanuh dhateng kawula sami éwa; : MENAWI SUMEREP KAWULA SAMI MLAJENG NYINGKIRI KAWULA. U L2 : Kawula sami dipun supèkaken presasat tiyang ingkang sampun pejah, Komisi Liturgika GKJ Kabluk Semarang -- 5
U L2 : Kawula mireng tiyang kathah sami bisik-bisik, U L2 : Tiyang sami sarembag nglawan kawula, : BADHÉ NJABEL NYAWA KAWULA. U L2 : Éwasemanten kawula pitados dhateng Paduka, dhuh Allah, U L2 : Begja-tiwas kawula wonten ing asta Paduka, Paduka mugi ngluwari kawula : SAKING TANGANIPUN SATRU, INGKANG NGOYAK-OYAK KAWULA. U L2 : Mirsanana abdi Paduka kalayan sih-kadarman, U Waosan Kaping Kalih L3 : Waosan kaping kalih kapethik saking FILIPI 2:5-11 : INGGIH PRESASAT PRABOT INGKANG SAMPUN MBOTEN KANGGÉ. : BILIH KAWULA KINEPANG DÉNING PAGIRIS. : AWIT PADUKA MENIKA ALLAH KAWULA. : MUGI KERSA MILUJENGAKEN AWIT SAKING SIH-PIWELAS PADUKA. 5 Sikapmu dikaya Gusti Yésus Kristus, yakuwi: 6 Senajan Panjenengané kuwi sipat Allah, éwasemono ora tau kagungan sedya ngetingalaké sipat ka- Allahané. 7 Malah saka kersané piyambak Panjenengané ngrucat kamulyané, sarta ngagem sipaté abdi. Panjenengané dadi padha karo manungsa, lan rawuh wujud manungsa. 8 Panjenengané ngasoraké sarirané, sarta sumuyud marang Gusti Allah nganti dilakoni séda - yakuwi séda ana ing kayu salib. 9 Mulané Panjenengané wis diluhuraké déning Gusti Allah ana ing papan sing dhuwur dhéwé, lan diparingi pangwasa sing ngungkuli sakèhing pangwasa. 10 Supaya sakèhing titah sing ana ing swarga lan ing bumi, apa déné ing sangisoring bumi padha sujud. 11 Lan ngakoni yèn Yésus Kristus kuwi Gusti, lan srana cara mengkono Gusti Allah, Sang Rama, kaluhuraké. Mekaten pangandikanipun Gusti. U Waosan Injil PF : Waosan Injil kawaosaken saking Injilipun Gusti Yésus Kristus miturut : PUJI SOKUR KONJUK GUSTI! paseksinipun MATIUS 27:11-26 11 Gusti Yésus banjur dipriksa déning Pilatus, gubernur ing negara kono. Pilatus ndangu: "Apa kowé ratuné wong Yahudi?" "Inggih, leres!" 12 Nanging bareng para pengareping imam lan para sesepuhé bangsa Yahudi padha ngajokaké pandakwa-pandakwa marang Gusti Yésus, Panjenengané ora kersa mangsuli babar-pisan. 13 Mulané Pilatus ngandika marang Gusti Yésus: "Apa kowé ora nggatèkaké gugatan-gugatan sing diajokaké marang kowé kuwi?" 14 Nanging Gusti Yésus ora nanggapi pitakoné gubernur mau, nganti gubernur gumun banget. 15 Wis dadi padatan ing wektu semana, saben dina Komisi Liturgika GKJ Kabluk Semarang -- 6
Paskah, gubernur ngluwari wong ukuman siji, sing disuwun déning wong akèh. 16 Nalika semono ana wong ukuman sing dikunjara. Jenengé Yésus Barabas. 17 Bareng wong sing padha nglumpuk wis akèh, Gubernur Pilatus nuli ngandika marang wong akèh mau: "Sapa sing koksuwun luwar, Yésus Barabas apa Yésus, sing ketelah Kristus?" 18 Enggoné ngandika mengkono mau, awit Pilatus mirsa yèn wong Yahudi enggoné masrahaké Gusti Yésus kuwi merga saka drengkining atiné. 19 Nalika Pilatus lagi lenggah ing kursi pengadilan, garwané ngutus supaya matur marang Pilatus mengkéné: "Panjenengan sampun tumut-tumut ing prekawisipun tiyang mursid menika, awit kala wau dalu kula supena sarta kraos sedhih sanget margi Panjenenganipun." 20 Nanging para pengareping imam lan para sesepuhé bangsa Yahudi terus padha ngojok-ojoki wong akèh kang ana ing kono, supaya nyuwun marang Pilatus ngluwari Barabas lan nyédani Gusti Yésus. 21 Pilatus banjur ndangu menèh marang wong akèh mau: "Wong loro kuwi, sing endi sing kokkarepaké dakluwari?" Wong akèh mau nuli padha mangsuli: "Barabas!" 22 Pilatus banjur ndangu menèh: "Yèn mengkono, banjur Yésus sing disebut Kristus kuwi karepmu dakkapakaké?" Wong akèh mau saur manuk, aturé: "Dipun salib kémawon." 23 Pendanguné Pilatus menèh: "Nanging apa keluputané wong iki?" Wong akèh mau malah saya seru pambengoké: "Kasaliba!" 24 Pilatus pirsa yèn pambudidaya saterusé wis ora ana gunané, malah bisa njalari kaanané saya tambah kisruh. Mulané banjur mundhut banyu, nuli wijik asta ana ing ngarepé wong akèh, sarta ngandika: "Aku ora tanggung jawab tumrap getihé wong iki! Kuwi urusanmu dhéwé!" 25 Wong akèh mau nuli mangsuli bebarengan: "Inggih, kersanipun kula lan anak-anak kula ingkang nyanggi paukumanipun." 26 Pilatus nuruti karepé wong akèh, Barabas diluwari, lan dhawuh supaya Gusti Yésus disiksa, sabanjuré dipasrahaké supaya disalib. Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Hosiana! U RENUNGAN. ÉKLAS : (ngidungaken KJ 473b) HOSIANA, HOSIANA, HOSIANA! NGURBANAKEN DHIRI, MBOTEN NENGENAKEN KASLAMETIPUN PIYAMBAK WEKDAL ENING. (saged kagem pisungsung pepujèn) Pasamuwan Jumeneng Komisi Liturgika GKJ Kabluk Semarang -- 7
PENGAKEN PITADOS M1 : Sesarengan sadaya tiyang ingkang éklas ngurbanaken dhiri lan mboten nengenaken kaslametipun piyambak ing sadaya papan saha wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Sumangga kita ngonjukaken panuwun sokur kanthi ngaturaken ngaturaken pisungsung punika. Dene pangatag anggen kita atur pisungsung kapethik saking Mazmur 54:8 makaten: " Kawula lajeng badhé nyaosaken kurban konjuk dhateng Paduka kalayan bingahing manah, sarta memuji dhumateng asma Paduka, awit saking kasaénan Paduka." Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 158. DITANSA PADHA BUNGAHA Ditansah padha bungaha, nampèni kabegjan swarga, karana kita wong dosa, ingentas saking antaka. Reff. Tansah bungah, ing patunggilané Gusti, tansah bungah, wit sinung gesang sejati (bokor pisungsung kaaturaken majeng) Tansah ulah kabecikan, dhemen awèh pitulungan, yéku pratandhaning sokur, mring sihing Allah Maluhur. Reff. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. Komisi Liturgika GKJ Kabluk Semarang -- 8
S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H PANGUTUSAN PF : Sumangga mbangun gesang ingkang éklas ngurbanken dhiri, mila sami enerna manah dhumateng Gusti lan sesami U PF : Sami dadosa juru pawarta lan juru pangrimat U PF : Pinujia Allah Sang Rama, Sang Putra, tuwin Sang Roh Suci. U : KAWULA NGENERAKEN MANAH DHUMATENG GUSTI LAN SESAMI : PUJI SOKUR KONJUK GUSTI : SAMANGKÉ NGANTOS ING SALAMI-LAMINIPUN. Pasamuwan ngidungaken KPJ 65. AKU TAN NGRETI MENGKONE Aku tan ngreti mengkoné, mung saderma lumaku. Dudu surya kang dak antu, jer iku bakal sirna. Mengkoné aku tan kwatir, wit Gusti wus prasetya. Lakuku kinanthi Yesus Mula tentrem uripku Reff. Bab akèh aku tan ngerti, kang bakal dak alami, nging aku yakin sayekti, tansah kinanthi Gusti BERKAH PF : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga memitran kaliyan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih- rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Komisi Liturgika GKJ Kabluk Semarang -- 9
Pasamuwan ngidungaken KPJ 65. AKU TAN NGRETI MENGKONE Sangsaya cetha lakuku, pindha sukma sumengka. Kepara ènthèng sangganku, kadya méga lir slaka. Suryané padhang sampurna, tanpa tangis ngrubéda; wasana kluwungé prapta, ardi ngantos akasa. Reff. Bab akèh aku tan ngerti, kang bakal dak alami, nging aku yakin sayekti, tansah kinanthi Gusti Komisi Liturgika GKJ Kabluk Semarang -- 10